19/06/2019 | Administración LocalMunicipal
Santiago de Compostela
Departamento de Tráfico. Xestión de Multas
Cacharelas

NOTIFICACIÓN De conformidade co disposto no artigo 45 da Lei 39/2015, do 1 de outubro, para xeral coñecemento dos veciños que participan nas cacharelas e sardiñadas e por razón de protección do medio ambiente e da seguridade pública, públicase a resolución do Concelleiro de Medio Ambiente e Convivencia de data 13 de xuño de 2019 o que tamén se fará na web do Concello, co seguinte contido: I. A Xunta de Goberno local, con data 3 de maio de 2019 aprobou as normas ás que están sometidas as ocupacións da vía pública para a celebración de cacharelas/sardiñadas, co gallo da celebración de San Xoán (xúntase a esta resolución copia de ditas normas). II. A Xunta de Goberno Local, na súa sesión do 17 de xuño de 2015, acordou delegar a competencia sinalada na Disposición Adicional Segunda do Real Decreto Lexislativo 3/2011, do 14 de novembro, polo que se aproba o Texto Refundido da Lei de Contratos do Sector Público, no relativo á concesión de autorizacións para o aproveitamento especial dos bens de dominio público; ase como o seu uso privativo, con instalacións desmontables ou bens mobles ou cunha duración ou uso non superior a un ano no Concelleiro Delegado de Medio Ambiente e Convivencia. Visto o exposto nos parágrafos anteriores; así como na Lei 7/85, do 2 de abril, Reguladora das Bases de Réxime Local modificada polas Lei 11/99, do 21 de abril, e na Lei 57/2003 de 16 de decembro de medidas para a modernización do goberno local e demais normativa de aplicación, o disposto na Lei 33/2003, do 3 de novembro, do Patrimonio das Administracións Públicas e as Ordenanzas Municipais de Actividades, Instalacións e Ocupación da Vía Pública e Convivencia, Residuos e Limpeza Viaria e especialmente as normas ás que fai referencia o primeiro parágrafo deste acordo. RESOLVO: AUTORIZAR a celebración de CACHARELAS/SARDIÑADAS que se citan a continuación: ADVÍRTESE ós organizadores que antes de botar madeira á cacharela deberá comprobarse que os tablóns estean libres de cravos, puntas ou outros elementos metálicos punzantes, que poidan ocasionar calquera tipo de dano ou lesión aos saltadores da fogueira. Notifíquese o presente decreto ós interesados e ós demais negociados, seccións e servizos correspondentes. Notifícase para o xeral coñecemento que este acto pon fin á vía administrativa e que contra el cabe presentar recurso potestativo de reposición perante o mesmo órgano que o dictou, no prazo de UN MES a partir desta notificación, ou ben impugnalo directamente, no prazo de DOUS MESES ante o Xulgado do Contencioso-Administrativo de Santiago de Compostela sito no edificio dos Xulgados, rúa Viena, s/n - Fontiñas. De presentar recurso de reposición, o prazo para recorrer en vía contencioso-administrativa será de DOUS MESES, a contar dende o día seguinte ó da recepción da notificación da resolución expresa do recurso de reposición. Presente a documentación, alegacións ou recurso CUNHA FOTOCOPIA DO PRESENTE ESCRITO ou faga referencia ó número do expediente. Consonte o disposto na Ley Orgánica 3/2018, do 5 de decembro, de Protección de Datos Personais e Garantía dos Dereitos Dixitais e o Regulamento UE 2016/679 do Parlamento Europeo e do Consello do 27 de abril de 2016 os seu datos serán tratados de xeito confidencial. Poderán ser incorporados ós ficheiros do Concello de Santiago relacionados con este trámite, coa finalidade de utilizalos para as xestións municipais derivadas deste procedemento. En calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no Rexistro Xeral do Concello. Santiago de Compostela, 14 de xuño de 2019. O secretario xeral do Pleno (P. D. Decreto 21-02-2012) A xefa do Servizo María Moreno Berguer NORMAS DE XESTIÓN DE PERMISOS PARA AS CACHARELAS / SARDIÑADAS DE SAN XOAN 2019 A Concellería de Medio Ambiente e Convivencia do Concello de Santiago de Compostela establece as normas de seguridade para solicitar e celebrar as “Cacharelas/Sardiñadas da Noite de San Xoán 2019”. Estas mesmas normas fanse extensivas á celebración de Cacharelas/Sardiñadas durante o mes de xuño, sexa a noite do 23 ou calquera outro día. A celebración das Cacharelas/Sardiñadas na vía pública están suxeitas á corresponde autorización do Concelleiro de Medio Ambiente e Convivencia que será publicado no BOP e na páxina web do Concello antes do 21 de xuño xa que, se considera de interese xeral que os veciños que participen nas cacharelas e sardiñadas coñezan os termos da resolución por razóns de protección do medio ambiente e de seguridade pública (artigo 45 da Lei 39/2015 de 1 de outubro). As que se desenvolvan en terreos de propiedade privada deberán presentar comunicación previa da actividade. Cacharelas en espazos públicos e privados â As persoas, organizacións e comunidades que desexen realizar unha cacharela e/ou sardiñada na súa zona de residencia deberán presentar a solicitude correspondente no Rexistro Xeral do Concello dende o 27 de maio ata as 14:00 horas do 10 de xuño, sinalando o nome, enderezo, teléfono e fotocopia do D. N. I. dos responsables da organización ou comunidade, así como todos os datos que constan no modelo de solicitude. As persoas responsables teñen que ser maiores de idade. Os particulares poderán tamén facer a súa comunicación de cacharela/sardiñada a través da páxina web do Concello: www.santiagodecompostela. gal a partir do día 1 de xuño ata o 15 inclusive, sendo suficiente este trámite para a realización do evento. â A solicitude debe ir acompañada dun plano de situación do espazo público (no privado non se necesita plano) no que se vai a situar a cacharela/sardiñada; así como da situación de todos os elementos, que ademais da cacharela se coloquen no espazo autorizado. â Os organizadores deberán coidar os arredores e coñecer o número de teléfono dos Bombeiros (080) e o de Emerxencias (112). â Zona urbana: O volume do combustible da cacharela non sobrepasará os 2 metros de diámetro e 6 metros de perímetro, nin un metro de altura. â Rural: O volume do combustible da cacharela non sobrepasará os 3 metros de diámetro ou 9 de perímetro, nin os 3 mts de altura â A separación entre as cacharelas, edificios, árbores, vehículos e mobiliario urbano serán como mínimo de 12 metros, excepto no casco urbano. â Porase especial coidado de non situalas baixo tendidos eléctricos ou telefónicos, así como que nos arredores non exista ningún local no que se almacenen produtos inflamables. â Prohíbese a queima de neumáticos, plásticos, espumas de poliuretano, aceites, e en xeral de calquera substancia que ao arder desprenda fume tóxico. â En ningún caso se botarán ao lume recipientes que conteñan líquidos inflamables ou gases a presión (sprays), aínda que estean baleiros. â No suposto de que a cacharela se faga sobre terreos de uso público enlousados, os organizadores encargaranse, pola súa conta, de protexer o pavimento cunha capa de area de 10 cm. â Prohíbese a colocación e exhibición de pancartas que non estean expresamente autorizadas. â A hora límite para rematar a celebración é as 03.30 horas da madrugada, de acordo co disposto no artigo 5. f da Lei 10/2017 de 27 de decembro de espectáculos públicos e actividades recreativas de Galicia. â Ao finalizar a cacharela e antes de abandonar o lugar da mesma, os responsables da organización coidarán de que as cinzas queden totalmente apagadas. â Será obrigatoria a limpeza do espazo autorizado ao remate da actividade, incluídos os elementos utilizados para o desenvolvemento do mesmo, inmediatamente despois de rematar a cacharela e/ou sardiñada. â Cumprir o establecido na Lei 11/2010, do 17 de decembro, de prevención do consumo de bebidas alcohólicas en menores de idade. No caso das cacharelas/sardiñadas na propiedade privada os interesados deberán comunicalo ao Concello no prazo establecido. No caso das cacharelas/sardiñadas na vía pública a competencia para a súa autorización corresponde ao Concelleiro Delegado de Medio Ambiente e Convivencia, por delegación da Xunta de Goberno Local en acordo do 7 de xuño de 2015. Prohíbese expresamente a celebración de Cacharelas e Sardiñadas de San Xoán nas seguintes prazas: Praza do Obradoiro, Praza da Quintana, Praza do Toural, Praza de Praterías, San Martiño Pinario, Praza de Cervantes, Inmaculada, Praza de Mazarelos, Irmán Gómez, San Miguel e San Agustín. â O desenvolvemento de celebración das cacharelas e sardiñadas deberá axustarse ás condicións que se fan constar na autorización da actividade e nas ordenanzas municipais. â Nas cacharelas e sardiñadas que se celebran en espazos públicos, terán prioridade as Asociacións Veciñais e Culturais. â As organizacións atenderán as indicacións de Policía Local e dos Bombeiros. O cumprimento destas normas será verificado polo persoal do Servizo de Extinción de Incendios que, se é o caso, dará conta á Policía Municipal das infraccións. Lembramos que o n.º de tfno do Servizo de Bombeiros é o 080 (só emerxencias) ou o 981 542 444; e asemade, o número de Emerxencias da Xunta de Galicia é o 112.